Javier Zanetti

**Javier Adelmar Zanetti** (; lahir 10 Ogos 1973) merupakan bekas pemain bola sepak Argentina yang bermain di posisi pertahanan atau pemain tengah bertahan. Sepanjang kariernya, Zanetti banyak bermain untuk kelab Serie A, Internazionale dari tahun 1995 sehingga 2014 dan mula menjadi kapten pasukan itu dari tahun 1999. Beliau digelar *"Il Capitano"* yang bermaksud kapten. Beliau boleh bermain di posisi sayap kiri atau kanan dan juga bermain di posisi pertahanan. Selepas bersara, beliau menjadi naib presiden kelab Inter.

Zanetti bersama Inter menjuarai beberapa kejohanan berprestij antaranya lima trofi Serie A dan empat kejuaraan Coppa Italia. Di peringkat Eropah, Zanetti berjaya membantu Inter untuk menang dalam perlawanan ke-700nya, iaitu perlawanan akhir Liga Juara-Juara pada 2010. Kejayaan itu adalah bagi melengkapkan gelaran "treble" bagi Inter dan Inter menjadi kelab Itali pertama membuat rekod bersejarah itu. Pada peringkat antarabangsa, beliau telah memegang rekod pemain memiliki kaps terbanyak dalam pasukan Argentina. Beliau juga beraksi dalam dua edisi Piala Dunia dan lima kejohanan Copa América.

Beliau juga memegang rekod penampilan terbanyak untuk kelab Itali yang berasal dari negara luar Itali iaitu sebanyak 858 perlawanan rasmi. Beliau juga merupakan pemain beraksi terbanyak dalam sejarah iaitu sebanyak 1123 perlawanan. Hanya Rogério Ceni (1200 perlawanan) dan Peter Shilton (1362 perlawanan) telah beraksi lebih banyak perlawanan.

## Kehidupan awal
Javier Adelmar Zanetti telah dilahirkan di Buenos Aires, Argentina. Beliau merupakan asal keturunan Itali dan ibu bapa beliau bekerja di kawasan pelabuhan di daerah Dock Sud, salah satu tempat terkenal di ibu kota Argentina itu. Bapa Zanetti, Rodolfo merupakan seorang tukang batu manakala ibunya, Violeta Bonnazola seorang tukang cuci. Zanetti mula bermain bola sepak di pusat bandar. Semasa beliau remaja, beliau cuba memasuki kelab akademi Independiente tetapi ditolak kerana diberitahu bahawa beliau kekurangan fizikal untuk meneruskan perlawanan. Sebaliknya, beliau menumpukan perhatian pada sekolah dan bekerja sebagai pembantu bapanya\ serta pelbagai kerja seperti menghantar susu dan bekerja di kedai runcit saudaranya.

## Kerjaya kelab

### Talleres RE
Selepas beliau ditolak untuk menyertai akadem Independiente, Zanetti menyertai kelab Talleres de Remedios de Escalada yang beraksi di divisyen dua. Di sana, beliau beraksi 33 perlawanan dan menjaringkan satu gol pada satu-satunya musim di kelab itu sebelum beliau melakukan perpindahan ke kelab divisyen pertama, Banfield.

### Banfield
Zanetti yang baru berusia 20 tahun membuat debut untuk Banfield pada 12 September 1993 pada perlawanan menentang River Plate di tempat sendiri. Beliau menjaringkan gol pertamanya 17 hari kemudian pada perlawanan menentang Newell's Old Boys yang berkesudahan seri 1–1. Persembahan cemerlang Zanetti untuk Banfield akhirnya beliau mendapat populariti oleh peminat *El Taladro* dan juga menerima panggilan pasukan kebangsaan. Kelab-kelab gergasi divisyen satu seperti River Plate dan Boca Juniors telah menunjukkan minat terhadap Zanetti tetapi Zanetti memutuskan untuk kekal buat satu tahun lagi. Pada tahun 1995, bersama-sama pemain Argentina Sebastián Rambert, Zanetti berpindah ke kelab Itali,Internazionale dan menjadi pembelian pertama di bawah pemilikan baharu Inter, Massimo Moratti.

### Internazionale

Zanetti melakukan penampilan sulungnya untuk Internazionale pada 27 Ogos 1995 ketika perlawanan menentang Vicenza. Beliau menjaringkan gol kedua Inter dalam aksi final Piala UEFA menentang Lazio di Parc des Princes, Paris. Kejayaan tersebut menandakan kejayaan pertama Zanetti bersama Inter setelah tewas dalam perlawanan akhir Piala UEFA pada musim sebelum ini.

Pada lewat tahun 2001, beliau telah dipilih untuk menjadi kapten pasukan Inter setelah Ronaldo, kapten Inter sebelum ini mengalami kecederaan.

Pada Ogos 2003, Zanetti menandantangani kontrak baru bersama Inter sehingga Jun 2007.

Selepas ketibaan Maicon pada permulaan musim 2006–07, Zanetti berpindah ke posisi pemain tengah dari posisi asalnya iaitu bek kanan. Beliau mengakhiri kemarau empat tahun tanpa jaringan gol peribadi pada 5 November 2006 dalam aksi menentang Ascoli. Sebelum perlawanan itu, kali terakhir beliau mencetak nama sebagai penjaring gol Inter pada 6 November 2002 semasa menentang Empoli. Pada 27 September 2006, Zanetti beraksi dalam perlawanan ke-500nya untuk Inter ketika menentang  Bayern Munich. Sementara itu pada 22 November 2006 pula, beliau beraksi dalam perlawanan ke-100nya dalam pentas Eropah ketika menentang Sporting Clube de Portugal.

Zanetti memainkan peranan penting dalam perlawanan Supercoppa Italiana 2008 menentang Roma. Beliau menyudahkan tendangan penalti Inter yang terakhir dalam aksi penentuan penalti setelah kedua-dua pasukan terikat seri 2-2 sekali gus memastikan pasukannya merangkul kejuaraan tersebut buat kali ketiga. Zanetti meraikan perlawanannya ke-600 untuk Inter pada 24 September 2008 semasa menentang Lecce.

Walaupun Zanetti sering dikelaskan sebagai seorang pemain pertahanan, namun kebanyakannya beliau beraksi di posisi pemain tengah pada awal musim 2008–09. Pada Oktober 2008, ketika jurulatih José Mourinho berdepan krisis beberapa tonggak pemain tengah Inter seperti Esteban Cambiasso dan Sulley Muntari dibelenggu kecederaan, Zanetti sekali lagi berpindah ke posisi pemain tengah bagi menghadapi perlawanan menentang Genoa dan Fiorentina. Semasa tempoh itu, Mourinho meletakkan beliau di posisi pemain tengah manakala barisan pertahanan dibarisi oleh Maicon, Lúcio, Walter Samuel dan Cristian Chivu.

Musim 2009–10 bermula dengan langkah kanan buat Zanetti apabila beraksi dalam pertembungan *[[Derby della Madonnina]]* menentang musuh tradisi, Milan dan berjaya membelasah pasukan lawan dengan skor 4-0. Dalam perlawanan menentang Genoa pada 17 Oktober, beliau memulakan serangan hendap bagi merencanakan jaringan gol kedua Inter setelah berjaya merebut bola daripada pemain lawan.  Pada 24 Oktober, beliau mencapai rekod yang dipegang oleh Giacinto Facchetti iaitu 476 kemunculan di Serie A semasa beliau beraksi menentang Catania. Beliau turut masih memegang rekod 162 penampilan berturut-turut untuk Inter.

Inter meraih trofi Liga Juara-Juara Eropah setelah menumbangkan Bayern Munich 2-0 dalam aksi final pada 22 Mei 2010. Perlawanan itu menandakan penampilan ke-700 untuk Zanetti bersama Inter dan kejayaan tersebut menjadikan beliau merupakan kapten bagi mana-mana kelab Itali yang pertama meraih pencapaian "treble" iaitu setelah membantu Inter merangkul *[[Scudetto]]*, Coppa Italia dan Liga Juara-Juara Eropah.

Pada 20 Oktober 2010 iaitu semasa berusia 37 tahun dan 71 hari, Zanetti menjadi pemain tertua menjaringkan gol dalam kejohanan Liga Juara-Juara ketika menentang Tottenham Hotspur di San Siro. Jaringan gol tersebut merupakan jaringan keduanya di Liga Juara-Juara setelah beliau kali terakhir mencipta gol pada Disember 1998 ketika menentang Sturm Graz. Di samping itu, beliau juga merupakan salah satu penjaring gol Inter dalam aksi Piala Dunia Kelab FIFA 2010 menentang Seongnam Ilhwa Chunma.

Pada 19 Januari 2011, Zanetti mengambil alih rekod yang dipegang legenda Inter Giuseppe Bergomi dalam jumlah penampilan di Serie A setelah beliau beraksi dalam perlawanan ke-520nya di Serie A. Pada 11 Mei 2011, Zanetti melakukan kemunculannya ke-1000 sebagai pemain bola sepak dalam aksi Coppa Italia menentang Roma. Pada 20 September 2011, Zanetti memecah rekod Giuseppe Bergommi sebagai pemain terbanyak beraksi di Serie A semasa perlawanan menentang Novara.

Pada 10 Mac 2013, Zanetti beraksi dalam perlawanan ke-600nya di Seire A untuk Inter ketika menentang Bologna. Pada 21 April 2014, beliau beraksi dalam perlawanan rasminya ke-1,100 dalam aksi menentang Parma sekali gus menjadikannya sebagai pemain keempat membuat kemunculan terbanyak sepanjang zaman.

Pada 29 April 2014, pengerusi kelab Erick Thohir mengumumkan bahawa Zanetti akan bersara pada penghujung musim 2013-14 dan beliau akan menjadi pengarah kelab. Perlawanan kompetitif terakhir Zanetti pada 10 Mei 2014 semasa Inter meraih kemenangan 4-1 ke atas Lazio. Beliau menggantikan Jonathan Moreira pada minit ke-52 dan memakai lilitan kapten khas yang menampilkan nama-nama setiap pemain yang pernah beraksi dengannya sepanjang kariernya di Inter. Beliau mengumumkan persaraan setelah perlawanan menentang Chievo pada 18 Mei.

## Kerjaya antarabangsa
Zanetti melakukan penampilan sulungnya untuk pasukan kebangsaan Argentina pada 16 November 1994 dalam perlawanan menentang Chile ketika di bawah kendalian jurulatih Daniel Passarella. 

Zanetti telah dipanggil untuk mewakili Argentina ke kejohana Piala Dunia 1998 di Perancis. Beliau beraksi dalam perlawanan sulung Argentina di kejohanan itu semasa menentang Jepun yang berkesudahan kemenangan 1-0 berpihak kepada Argentina. Dalam perlawanan pusingan ke-16, beliau menyudahkan jaringan melalui sepakan percuma oleh Juan Sebastián Verón semasa menentang England sekali gus menjadikan keputusan perlawanan seri 2-2. Argentina akhirnya menang 4-3 menerusi penentuan penalti namun tersingkir di peringkat suku akhir kepada Belanda.

Zanetti dipilih oleh jurulatih Marcelo Bielsa untuk ke kejohanan Piala Dunia 2002. Beliau beraksi dalam tiap-tiap perlawanan Argentina sepanjang kejohanan tersebut namun pasukannya terpaksa pulang awal walaupun meraih kemenangan dalam perlawanan pertama mereka.

Zanetti meraikan penampilannya ke-100 untuk Argentina setelah membantu pasukannya meraih kemenangan ke atas Mexico dalam aksi separuh akhir Piala Konfederasi FIFA 2005 pada 26 Jun 2005 di samping beliau dinobatkan sebagai pemain terbaik perlawanan. 

Walaupun beliau banyak tampil dalam aksi kelayakan ke Piala Dunia, namun jurulatih José Pékerman tidak memanggilnya ke skuad Piala Dunia 2006 yang mencetuskan kontroversi. Sebaliknya, Lionel Scaloni menjadi pilihan jurulatih untuk dipilih ke dalam skuad Piala Dunia 2006.

Di bawah bimbingan jurulatih baru Alfio Basile, Zanetti telah dipanggil untuk menghadapi perlawanan persahabatan menentang Perancis pada 7 Februari 2007. Beliau beraksi dengan cemerlang dan membantu Javier Saviola untuk menjaringkan gol tunggal permainan sekali gus membantu Argentina meraih kemenangan pertama di bawah kendalian Basile. Pada tahun yang sama, Zanetti menjadi naib kapten Argentina untuk kejohanan Copa América 2007 dan pasukannya telah mara ke final sebelum tunduk kepada Brazil.

Pada April 2007, Zanetti teah diberi *Anugerah Giuseppe Prisco*. Selepas persaraan Roberto Ayala, Zanetti mewarisi lilitan kapten pasukan. Dalam perlawanan kelayakan Piala Dunia menentang Bolivia pada 17 November 2007, beliau menjadi pemain terbanyak melakukan penampilan bersama Argentina.

Zanetti tetap menjadi tonggak utama pasukan di bawah kendalian jurulatih baru Diego Maradona, walaupun Javier Mascherano mengambil alih peranan kapten pasukan atas permintaan Maradona. Walaupun merangkul trofi Liga Juara-Juara bersama Inter, Zanetti dan rakan sepasukannya di Inter, Esteban Cambiasso tidak terpilih ke dalam skuad Piala Dunia 2010. Keputusan ini dikecam hebat oleh pengulas dari Amerika Selatan dan juga Eropah. Sebaliknya, pemain yang berusia 30 tahun iaitu Ariel Garcé yang hanya memperoleh dua panggilan dalam tempoh lima tahun menerima panggilan mengejut namun beliau langsung tidak beraksi dalam sebarang perlawanan di kejohanan tersebut. Tempat Zanetti diambil oleh pemain Newcastle United yang beraksi di divisyen kedua England, Jonás Gutiérrez.

Pada 20 Ogos 2010, jurulatih Argentina Sergio Batista memanggil Zanetti untuk menghadapi perlawanan persahabatan menentang Sepanyol pada 7 September 2010. Dalam perlawanan itu, beliau bersama pemain legenda Gabriel Batistuta telah menerima penghormatan oleh Persatuan Bola Sepak Argentina oleh kerana karier mereka yang menakjubkan selain meraih tepukan gemuruh daripada 48,000 orang penonton. Beliau sekali lagi dipanggil untuk menghadapi perlawanan persahabatan menentang Jepun pada Oktober 2010 tetapi diketepikan pada saat-saat akhir kerana mengalami kecederaan.

Zanetti merupakan antara anggota skuad Argentina bagi kejohanan Copa América 2011 yang berlangsung di tanah airnya sendiri. Beliau beraksi dalam keempat-empat perlawanan Argentina sepanjang kejohanan tersebut yang menyaksikan pasukannya terkandas di peringkat suku akhir kepada Uruguay.

## Statistik kerjaya
### Kelab
.



### Antarabangsa

### Gol antarabangsa

## Pencapaian

### Kelab
;Inter
*Serie A: 2005–06, 2006–07, 2007–08, 2008–09, 2009–10
*Coppa Italia: 2004–05, 2005–06, 2009–10, 2010–11
*Supercoppa Italiana: 2005, 2006, 2008, 2010
*Liga Juara-Juara UEFA: 2009–10
*Piala UEFA: 1997–98
*Piala Dunia Kelab FIFA: 2010

### Antarabangsa
;Argentina
*Sukan Seluruh Amerika: 1995

### Individu

*FIFA 100
*Pirata d'Oro (Pemain Bola Sepak Terbaik Inter Milan): 1996
*Pallone d'Argento: 2002
*FIFA FIFPro World XI 2005, 2008, 2010
*Pasukan Pilihan Tahunan UEFA: 2003, 2007, 2008, 2009, 2010
*Premio Nazionale Carriera Esemplare "Gaetano Scirea": 2010
*Golden Foot: 2011, sebagai legenda bola sepak
*Premio internazionale Giacinto Facchetti: 2012
*Anugerah Kesetiaan Gran Galà del Calcio AIC: 2012
*Nombor **4** sebagai nombor bersara di Inter Milan sebagai penghargaan kepada karier Zanetti di Inter Milan 
*Premio Gentleman Platinum Career Award: 2014
*Pasukan Terbaik AFA Sepanjang Zaman (diterbitkan 2015)
*Globe Soccer Player Career Award: 2016
*Dewan Kemasyhuran Inter: 2018
*Dewan Kemasyhuran Bola Sepak Itali: 2018

## Catatan

## Pautan luar

*
*
*Javier Zanetti at BDFA.com.ar 
*Player profile at Inter's official website – inter.it
*
*Official site of the '''PUPI Foundation''' – FundacionPUPI.org, founded by Javier and Paula Zanetti